OpenLLM-France/wikimedia huggingface dataset:
# Sinus Concordiae

El Sinus Concordiae (en llatí, "Badia de la Concòrdia") és una badia (si) lunar situada al llarg de la vora oriental de la Mare Tranquillitatis. Proper a la seva frontera nord es localitza el Palus Somni, mentre que en el seu costat sud apareix una zona de terreny irregular que conté el cràter Da Vinci, molt erosionat. Les coordenades selenogràfiques d'aquesta badia són 10.8° Nord, 43.2° Est, i té un diàmetre global de 142 km. La denominació de la badia va ser adoptat per la Unió Astronòmica Internacional en 1976.

## Vegeu també

* Llista de mars lunars
* Geologia de la Lluna
* Selenografia

## Referències

* ↑ "Sinus Concordiae". Gazetteer of Planetary Nomenclature. USGS Astrogeology Research Program. (anglès)

## Enllaços externs

* «Digital Lunar Orbiter Photographic Atles of the Moon» (en anglès). [Consulta: 7 juliol 2018].
* «LROC :: QuickMap - Targeting Mapa LROC» (en anglès). [Consulta: 7 juliol 2018].
# Sobotište

Sobotište és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1241.
# Sobradiel

Sobradiel és un municipi d'Aragó situat a la província de Saragossa i enquadrat a la comarca de la Ribera Alta de l'Ebre.
# Software in the Public Interest

Software in the Public Interest, Inc. (Programari per l'Interès Públic) o SPI és una organització sense ànim de lucre constituïda per ajudar a projectes i organitzacions a desenvolupar i distribuir programari i maquinari lliures. El seu objectiu inicial va ser donar cobertura legal al projecte Debian, després de la fi del patrocini de la Free Software Foundation, encara que actualment estén aquesta cobertura a diversos projectes de programari lliure. La SPI recomana als programadors a fer servir la llicència GNU/GPL i altres llicències lliures.
Es va crear com a organització sense ànim de lucre el 16 de juny de 1997 a l'estat de Nova York (EUA) i el 1999 va obtenir la qualificació legal de l'administració nord-americana d'una organització 501 (c) (3), amb la qual totes les donacions fetes als projectes recolzats per SPI són deduïbles d'impostos per al donant.

## Projectes

* Debian
* LibreOffice
* GNUstep
* OFTC
* PostgreSQL
* GNU TeXmacs
* wxWidgets
* Drupal
* Open Voting Foundation
* freedesktop.org
* Gallery

## Referències

* ↑ «Software in the Public Interest, Inc.» (en anglès). School of Electrical Engineering and Computer Science (Oregon State University). Arxivat de l'original el 26 de setembre 2015. [Consulta: 2 novembre 2015].

## Enllaços externs

* Software in the Public Interest - Lloc web oficial
# Solveig Gulbrandsen

Solveig Gulbrandsen és una centrecampista de futbol noruega amb 184 internacionalitats i 55 gols per Noruega. Ha estat campiona olímpica a Sidney, subcampiona de l'Eurocopa al 2005 i 2013, i semifinalista del Mundial al 2007.
Va ser setena al FIFA Women's World Player 2005.

## Trajectòria

| Temporades | Club | Títols | Selecció (fases finals) |
| 1997 - 2008 0 | Kolbotn IL 0 | 3 Lligues, 1 Copa 0 | CM 1999 (4t), JO 2000 (C), EC 2001 (SF), CM 2003 (QF), EC 2005 (SC), CM 2007 (4t), JO 2008 (QF) |
| 2009 - 2010 2010 | Stabæk IF FC Gold Pride (cessió) | 1 Lliga 1 Lliga (WPS) | EC 2009 (SF) 0 |
| 2011 - 2013 | Vålerenga IF | 1 Lliga | EC 2013 (SC) |
| 2014 - act. | Stabæk IF | CM 2015 (VF) |

## Referències

* ↑ «FIFA». Arxivat de l'original el 2015-06-29. [Consulta: 10 agost 2016].
* ↑ «FIFA». Arxivat de l'original el 2016-08-22. [Consulta: 10 agost 2016].
* ↑ RSSSF
# Solvita Āboltiņa

Solvita Āboltiņa (Ogre, 19 de febrer de 1963) és una política letona, va ser Presidenta del Saeima des del 2 de novembre de 2010 al 4 de novembre del 2014.
Es va graduar en Dret a la Universitat de Letònia, va treballar en el Ministeri d'Afers Exteriors. Políticament es va involucrar amb el partit Nova Era de centre-dreta, on va ser la seva presidenta el 2008, quan el partit es va fusionar amb l'acabat de fundar Unitat, va continuar exercint amb les funcions de president. El 2014 va ser novament reafirmada al càrrec.
Mentre als anys previs havia estat escollida membre del Saeima i es va unir al govern d'Aigars Kalvītis amb el càrrec de Ministre de Justícia entre el 2004 i el 2006. Va ser reelegida diputada i el 2010 es va convertir en president del Saeima, on es va confirmar en les eleccions posteriors ocupant el mencionat càrrec fins al 4 de novembre del 2014.

## Referències

* ↑ «Solvita Āboltiņa» (en letó). Latvijas Republikas. 12. Saeima. [Consulta: 27 febrer 2015].
* ↑ «Svētki, kuros visi nepriecājās» (en letó). [Consulta: 27 febrer 2015].
* ↑ «Par Saeimas priekšsēdētāju vēlreiz kļūst Āboltiņa» (en letó). Delfi. [Consulta: 27 febrer 2015].
* ↑ «Solvita Āboltiņa è stata eletta presidente del parlamento lettone» (en italià). Balticanews. [Consulta: 27 febrer 2015].
* ↑ «Solvita Āboltiņa» (en letó). Arxivat de l'original el 2011-10-08. [Consulta: 27 febrer 2015].
# Signes i símptomes

Els signes i símptomes són els signes observats o detectables i els símptomes experimentats d'una malaltia, lesió o afecció.
Els signes són objectius i observables externament; els símptomes són experiències subjectives informades d'una persona. Un signe, per exemple, pot ser una temperatura més alta o més baixa del normal, una pressió arterial elevada o baixa o una anormalitat que es mostra en una exploració mèdica. Un símptoma és una cosa no habitual que experimenta una persona, com ara sentir febre, mal de cap o altres dolors al cos.

## Referències

* ↑ Sadock, Benjamin J.; Sadock, Virginia A. Kaplan & Sadock's Concise Textbook of Clinical Psychiatry (en anglès). Lippincott Williams & Wilkins, 2008. ISBN 978-0-7817-8746-8.
* ↑ «Beyond Intuition: Quantifying and Understanding the Signs and Symptoms of Fever». clinicaltrials.gov, 05-10-2017. [Consulta: 9 gener 2021].
* ↑ «Symptoms and self-help guides by body part» (en anglès). NHS inform. Arxivat de l'original el 13 de febrer 2022. [Consulta: 9 gener 2021].
# Signe òptic

El signe òptic és la propietat òptica que presenten els minerals anisotròpics transparents quan són observats en làmina prima a través d'un microscopi de llum polaritzada; nícols creuats i un compensador intercalat en el tub del microscopi. El signe òptic indica el tipus de refracció doble d'un mineral.
El signe és conseqüència de la diferència de velocitat que, en travessar el cristall, porten els raigs ordinari i extraordinari. Aquest signe s'anomena positiu (+) o negatiu (-) segons que l'índex de refracció del raig extraordinari sigui més gran o més petit que l'índex de refracció del raig ordinari. El signe es determina amb un dels compensadors intercalats al microscopi; com que l'orientació dels compensadors es coneix, es pot apreciar la compensació de colors amb llum paral·lela.
La designació del caràcter òptic, positiu o negatiu, depèn dels valors dels índexs de refracció:
* Per als cristalls uniaxials:
** Si si ω > ε és positiu.
** Si si ω < ε és negatiu.
* Per als cristalls biaxials amb tres índexs de refracció α, β i γ:
** Si l'índex β (intermediari) és més pròxim a l'índex menor α és positiu.
** Si l'índex β (intermediari) és més pròxim a l'índex major α és negatiu.

## Referències

* 1 2 «Signe òptic». Enciclopèdia.cat. Arxivat de l'original el 2019-06-23. [Consulta: 23 juny 2019].
* ↑ «Optic sign» (en anglès). Mindat. [Consulta: 23 juny 2019].
* ↑ Diccionari de geologia. Barcelona: Institut d'Estudis Catalans, 1997. ISBN 8441227934.
# St. Paul (Virgínia)

St. Paul és una població dels Estats Units a l'estat de Virgínia. Segons el cens del 2000 tenia 1.000 habitants.

## Demografia

Segons el cens del 2000, St. Paul tenia 1.000 habitants, 464 habitatges, i 302 famílies. La densitat de població era de 394 habitants per km².
Dels 464 habitatges en un 28,7% hi vivien nens de menys de 18 anys, en un 48,5% hi vivien parelles casades, en un 12,3% dones solteres, i en un 34,9% no eren unitats familiars. En el 33,4% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,72.
Per edats la població es repartia de la següent manera: un 21,6% tenia menys de 18 anys, un 9,7% entre 18 i 24, un 24,1% entre 25 i 44, un 25% de 45 a 60 i un 19,6% 65 anys o més.
L'edat mediana era de 42 anys. Per cada 100 dones de 18 o més anys hi havia 81,1 homes.
La renda mediana per habitatge era de 24.833 $ i la renda mediana per família de 39.125 $. Els homes tenien una renda mediana de 31.563 $ mentre que les dones 25.313 $. La renda per capita de la població era de 17.735 $. Entorn del 15,1% de les famílies i el 19,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Paul». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- St. Paul». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# St. Peter (Minnesota)

St. Peter és una ciutat i seu del Comtat de Nicollet a l'estat de Minnesota dels Estats Units d'Amèrica.

## Demografia

Segons el cens del 2004 tenia 10.631 habitants. Segons el cens del 2000, St. Peter tenia 9.747 habitants, 2.978 habitatges, i 1.843 famílies. La densitat de població era de 694,3 habitants per km².
Dels 2.978 habitatges en un 32% hi vivien nens de menys de 18 anys, en un 48,7% hi vivien parelles casades, en un 9,8% dones solteres, i en un 38,1% no eren unitats familiars. En el 28,7% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,99.
Per edats la població es repartia de la següent manera: un 19,8% tenia menys de 18 anys, un 30,6% entre 18 i 24, un 21,3% entre 25 i 44, un 16,5% de 45 a 60 i un 11,8% 65 anys o més.
L'edat mediana era de 25 anys. Per cada 100 dones de 18 o més anys hi havia 93,2 homes.
La renda mediana per habitatge era de 40.344$ i la renda mediana per família de 51.157$. Els homes tenien una renda mediana de 33.618$ mentre que les dones 25.789$. La renda per capita de la població era de 16.634$. Entorn del 4,2% de les famílies i l'11,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Peter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- St. Peter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Sinjau

Sinjau (en occità Sinjau, en francès Yssingeaux) és un municipi francès del departament de l'Alt Loira, a la regió històrica del Velai i la regió administrativa d'Alvèrnia-Roine-Alps.

## Referències

* ↑ Joannès DUFAU, Dictionnaire Français - Nord-Occitan Nord du Vivarais et du Velay, Saint-Julien-Molin-Molette, Jean-Pierre Huguet, 1998, 335 p., p. 20
# Socarrats (gentilici)

Socarrats és un popular gentilici per a referir-se els veïns i naturals de Xàtiva (la Costera), per raó d'haver estat cremada durant la Guerra de Successió. De fet, a Xàtiva tenen un retrat de Felip V penjat cap per avall al Museu de l'Almodí. Darrerament, però, aquest malnom ha començat a fer-se servir per fer referència a tots els pobles que patiren la repressió borbònica i, per extensió a tots els catalans. Així a banda de les Associacions Colla la Socarrada de dolçainers de Xàtiva, o la Colla Castellera Socarrats també de Xàtiva. Han sorgit diferents associacions com l'Associació Cultural Socarrats de Vila-real.
També recentment, s'ha proposat l'agermanament de Xàtiva i Lleida, les dues ciutats més importants dels Països Catalans que foren incendiades.

## Vegeu també

* Pedra dels Maulets
* Botifler
* Austriacistes
* Llista de poblacions cremades als Països Catalans per les tropes borbòniques durant la Guerra de Successió Espanyola

## Referències

* ↑ «Diari de Balears». Arxivat de l'original el 2014-01-24. [Consulta: 5 novembre 2007].
* ↑ Enllaç a la Colla Castellera Socarrats de Xàtiva
* ↑ Notícia a L'informador de Xàtiva
* ↑ Notícia de l'Avui
* ↑ Proposta d'agermanament feta per Candidatura d'Unitat Popular

## Enllaços externs

* Plana d'A.C. Socarrats.
* Tomeu Martí, Nosaltres els socarrats Arxivat 2014-01-24 a Wayback Machine., Diari de Balears
* Bloc de Toni Pitarch sobre els socarrats a la literatura
# Socarrats (sèrie de televisió)

Socarrats fou una série de Canal 9 que es va estrenar el 23 de juliol de 2007 en horari de màxima audiència. En el seu primer episodi va aconseguir captar l'atenció del 24,2% dels espectadors; un mes després de la seua estrena, obtenia un 29,4 % de quota de pantalla (330.000 espectadors). La série va concloure el 2009, després de vora 80 episodis, de 20 minuts de durada, repartits en huit temporades.
La sèrie es componia de diversos esquetxos còmics de curta durada, tot seguint l'esquema d'altres produccions, especialment Autoindefinits, dels mateixos creadors, la companyia Conta conta i Albena Teatre. La idea era que substituïra a l'anterior durant la temporada estival, i per això les seues trames se centraven en situacions típiques d'esta part de l'any (la platja, l'apartament, els mosquits, etc.) de dos famílies, els Martí i els Pujades. S'emetia en valencià, encara que puntualment hi havia personatges castellanoparlants.
Els actors i actrius de Socarrats van ser: Josep Manel Casany, Rebeca Valls, Mamen García, Inma Sancho, Pep Sellés, Joan Collado, Marina Vinyals, Iolanda Muñoz, María Almudéver, Alex Esquina, Ximo Solano, Enric Benavent i Manolo Maestro. A banda del repartiment, que va passar de 13 intèrprets al principi a 19 al final, l'equip estava format també per onze guionistes, tres productors, la direcció de Cèsar Martí, Sergi Sanz i Carles Alberola i un gran grup de tècnics.
Cèsar Martí, un dels directors, va destacar que la producció tenia vocació participativa i que per aquell motiu considerava fonamental el fet que els espectadors contribuïren enviant SMS per a seleccionar el millor esquetx diàriament i també col·laboraren deixant a la pàgina web del programa les seues frases o vivències sobre l'ambient estiuenc del País Valencià. Part de les gravacions es van fer en exteriors naturals, com la platja Mareny Blau de Cullera.
El gran èxit de la sèrie va dur la productora a realitzar altres versions, com Per Nadal, torrons! o Check-in Hotel.

## Referències

* 1 2 3 «Exitoso arranque de la serie de humor "Socarrats" en el prime time de Canal 9» (en castellà). Vertele, 24-07-2007. Arxivat de l'original el 7 març 2016. [Consulta: 9 gener 2023].
* 1 2 3 4 5 «La serie ´Socarrats´ cumple su primer mes en antena con un 29,4 por ciento de cuota de pantalla» (en castellà). Levante-EMV, 17·8·2007 [Consulta: 9 gener 2023].
* 1 2 «Socarrats - Albena Produccions». Albena Produccions. [Consulta: 9 gener 2023].
* ↑ Navarro, Sergio. «9 series valencianas que hicieron que la ficción de Canal 9 fuese diferente» (en castellà). FormulaTV, 15-03-2017. [Consulta: 9 gener 2023].

## Enllaços exteriors

* Socarrats a À Punt
Viccionari
# Solos en la madrugada

Solos en la madrugada és una pel·lícula espanyola de comèdia dramàtica de 1978 dirigida per José Luis Garci i protagonitzada per José Sacristán.

## Argument

Un locutor de ràdio (José Sacristán) fa el programa nocturn "Solos en la madrugada" en què es dedica a criticar l'antic règim i els anys de transició. La seva vida passa per un moment de crisi que plasma totes les nits al seu programa radiofònic mitjançant cròniques derrotistes que no són més que un viu reflex de la insatisfacció de la seva pròpia vida.

## Repartiment

* José Sacristán - José Miguel García Carande
* Fiorella Faltoyano - Elena
* Emma Cohen - Maite
* María Casanova - Lola

## Rebuda

José Luis Garci, que va tenir èxit amb la seva pel·lícula Asignatura pendiente, va voler tornar a repetir la seva fórmula amb aquest film. Va ser el primer llargmetratge emès en la TVG, al juliol de 1985.

## Referències

* ↑ «Solos en la madrugada». The New York Times.

## Enllaços externs

* Jose Luis Garci sobre "Solos en la madrugada"
# Solontxac

Solontxac o Solonchak és un tipus de sòl amb gran quantitat de sal. Pertany a la classificació dels sòls de la Base de Referència Mundial pels Recursos del Sòl.
El nom deriva de l'ucraïnès o el rus: Солонча́к (aiguamoll salat).
És un sòl format per la sal (sòl halomorf) que presenta un perfil més aviat homogeni, amb un horitzó salí i una estructura grumollosa i estable. També té calci.
Els solontxacs es formen en condicions semiàrides a tots els continents.
La gran quantitat de sal fa que només hi puguin viure les plantes adaptades (vegetació halòfita) però no formen una vegetació tancada.

## Característiques

* A l'horitzó superior hi ha de l'1 al 15% de sals
* El contingut d'humus habitual se situa entre l'1 i el 2% però pot ser nul o arribar al 12%
* La reacció del ph del sòl és neutra o alcalina.
* Per a posar aquests sòls en conreu cal drenar-los i evitar una salinització secundària

## Bibliografia

* ↑ IUSS Working Group WRB. «[File:WRB, 4th edition, Cover.jpg has been restored World Reference Base for Soil Resources, 4th edition]». IUSS, Vienna, 2022.
* ↑ IUSS Working Group WRB. «Base referencial mundial del recurso suelo 2014, Actualización 2015». Informes sobre recursos mundiales de suelos 106, FAO, Roma, 2015.
* Arnold Finck, Kiel 1976: Pflanzenernährung in Stichworten, S.117, ISBN 3-554-80197-6

## Vegeu també

* Solonetz
# Stadil Fjord

El Stadil Fjord és un llac de la península de Jutlàndia a Dinamarca, el tercer més gran del país. Malgrat el seu nom no és una fiord sinó un llac d'aigua dolça. Es troba a l'est de la regió de Midtjylland dins el municipi de Ringkøbing-Skjern, a una 5 km al nord-oest de la ciutat de Ringkøbing i a 2 km del Mar del Nord.
És un llac poc profund i ric en nutrients, la seva profunditat màxima és de només 2,5 m. Al sud-est es troba l'illa de Hindø, d'unes 100 ha de superfície que està connectada amb el continent per la banda oest per un pont, però des del 1991 l'accés no és obert al públic.
El Vonå és el desguàs que connecta el llac amb el Ringkøbing Fjord. El Stadil Fjord juntament amb el Vest Stadil Fjord formen una zona humida protegida d'importància mundial.
# TP d'Or 1991

Els premis TP d'Or 1991 foren entregats el 16 de març de 1992 en un acte celebrat al Palau de Congressos de Madrid presentat per Carlos Herrera Crusset i Maribel Verdú transmès per Canal +.
| Categoria | Programa | Persona | Resultat |
| Actor | Taller mecánico | Antonio Ozores | Guanyador |
| Actor | Réquiem por Granada | Manuel Bandera | Nominat |
| Actor | Farmacia de guardia | Carlos Larrañaga | Nominat |
| Actriu | Farmacia de guardia | Concha Cuetos | Guanyadora |
| Actriu | Los jinetes del alba | Victoria Abril | Nominada |
| Actriu | Topacio | Grecia Colmenares | Nominada |
| Presentador | VIP Noche i VIP Guay | Emilio Aragón Álvarez | Guanyador |
| Presentador | El tiempo es oro | Constantino Romero | Nominat |
| Presentador | Hablando se entiende la basca i La quinta marcha | Jesús Vázquez Martínez | Nominat |
| Presentadora | De tú a tú | Nieves Herrero | Guanyadora |
| Presentadora | La Ronda | Julia Otero | Nominada |
| Presentadora | El gordo | Irma Soriano | Nominada |
| Sèrie Nacional | Farmacia de guardia | Farmacia de guardia | Guanyadora |
| Sèrie Nacional | Las chicas de hoy en día | Las chicas de hoy en día | Nominada |
| Serie Estrangera | Beverly Hills, 90210 | Beverly Hills, 90210 | Guanyadora |
| Informatiu diari i d'actualitat | Informe semanal | Informe semanal | Guanyador |
| Musical i varietats | VIP Noche | VIP Noche | Guanyador |
| Concurs | El tiempo es oro | El tiempo es oro | Guanyador |
| Programa infantil | Club Disney | Club Disney | Guanyador |
| Premi Especial a tota una vida | Joaquín Prat | Joaquín Prat | |

## Referències

* ↑ TP de Oro (20): 1991, un año VIP
* ↑ Gala TP de Oro 1991 a IMDB
# TS

«TS» té aquests significats:
* Diagrama TS, representació gràfica en la qual la salinitat és representada a l'eix de les abscisses i la temperatura és representada a l'eix de les ordenades
* Revista TS, publicació de resistència cultural dins del franquisme que aparegué de forma irregular entre els anys 1971 i 1976
# 14789 GAISH

14789 GAISH (1969 TY1) és un asteroide del cinturó principal descobert el 8 d'octubre de 1969 per Liudmila Txernikh a l'Observatori Astrofísic de Crimea.

## Referències

* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 6 desembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=14789.
* 1 2 3 4 5 6 7 8 «JPL Small-Body Database». [Consulta: 15 febrer 2024].

## Vegeu també

* Llista d'asteroides (14001-15000)

## Enllaços externs

* JPL Small-Body Database Browser on 14789 GAISH
# Miquel Buades i Crespí

Miquel Buades i Crespí (Sa Pobla, 4 de març de 1980) és un exfutbolista mallorquí, que ocupava la posició de defensa. Ha estat internacional amb les seleccions inferiors espanyoles.
Va començar a destacar a la Unió Esportiva Poblera, de la seua ciutat natal. El RCD Mallorca el va captar per al seu juvenil, i després per al filial, amb qui va jugar a Segona Divisió la temporada 98/99. No va arribar a debutar amb el primer equip en Lliga, però sí en Copa del Rei i en la Intertoto. L'estiu del 2002 marxa a l'Albacete Balompié per gaudir de minuts. El primer any tot just compta i només juga 5 partits, encara que el seu club aconsegueix l'ascens a primera divisió. A la màxima categoria, el mallorquí es fa amb un lloc titular a la defensa, què hi mantindria als següents quatre temporades, entre Primera i Segona Divisió. L'estiu del 2007 hi penjaria les botes.

## Referències

* ↑ «Miquel Buades i Crespí». Ficha de Jugador. El Mundo. [Consulta: 31 desembre 2014].

## Enllaços externs

* Fitxa de Buades
* Buades es retira Arxivat 2008-05-13 a Wayback Machine.
# Larraul

Larraul és un municipi de Guipúscoa, al País Basc.

## Eleccions municipals 2007

Dos partits van presentar llistes per a l'ajuntament en 2007. Una candidatura independent per Larraul, i el Partit Popular. Aquests van ser els resultats:
* Independents per Larraul : 43 vots (5 escons)
* Partit Popular : 0 vots (0 escons)
Això va donar com vencedor a l'actual alcalde Ion Urkaregi Garmendia per part del seu partit independent, i va fer que el Partit Popular no assolís cap representació en l'ajuntament a causa del fet que no va collir ni un sol vot en tota la localitat.

## Cultura

Larraul compta amb un Museu Etnográfico. Les peces que es poden veure en ell són de diferents èpoques i ensenyen la vida i els costums del caseriu basc.

## Personatges cèlebres d'aquest municipi

* Jexux Mari Irazu (1972): bertsolari.
* Francisco de Tolosa (segle xvi): va ser general de l'orde franciscà, així com bisbe de Tui.